|  |  |
| --- | --- |
| SASKAŅOTS  Latvijas automobiļu federācijas  sekretariātā  \_\_\_\_\_\_\_\_\_\_\_\_\_\_\_\_\_\_\_\_\_\_\_  201\_.gada \_\_.\_\_\_\_\_\_\_\_\_\_\_\_\_ | APSTIPRINĀTS  LAF Standarta automobiļu komisijas  padomes priekšsēdētāja p.i.  Andris Millers  201\_.gada \_\_.\_\_\_\_\_\_\_\_\_\_\_\_\_ |

LATVIJAS REPUBLIKAS

2016. GADA

ČEMPIONĀTS UN KAUSU IZCĪŅA

RALLIJA SUPERSPRINTĀ

NOLIKUMS

SATURA RĀDĪTĀJS:

1. VISPĀRĒJIE NOTEIKUMI

2. NORISES VADĪBA, LAIKS UN VIETA

3. DALĪBNIEKI

4. IESKAITES GRUPAS, SACENSĪBU AUTOMAŠĪNAS, RIEPAS

5. REZULTĀTU NOTEIKŠANA

6. PROTESTI UN APELĀCIJAS

7. APBALVOŠANA

1. VISPĀRĒJIE NOTEIKUMI
   1. 2016. gada Latvijas čempionāts un kausu izcīņa rallija supersprintā (turpmāk tekstā – čempionāts) ir daudzposmu sacensības, kas notiek saskaņā ar LAF Nacionālā sporta kodeksa Vispārīgo daļu, LAF SAK reglamentējošiem dokumentiem, LAF SAK, Rallija un Krosa komisiju Tehniskajiem noteikumiem, Latvijas Republikas Ceļu satiksmes noteikumiem, šī čempionāta nolikumu un tā papildus nolikumiem.
   2. Čempionāta un Kausa izcīņas nolikums ir publicēts latviešu valodā.
   3. Latvijas čempionāta tituli tiek izcīnīti sekojošās ieskaites grupās: Standarta – FWD 1600, 2WD, RWD, VAZ Historic Open, 4WD, 4WD+.
   4. Latvijas kausa ieguvēju tituli tiek izcīnīti sekojošās ieskaites grupās: Sporta – Open 2WD, Open 4WD, Speciālā – U18 un komandu kausa izcīņa.
   5. Čempionāta un kausa izcīņas posmu minimālais skaits – seši, maksimālais – astoņi.
2. NORISES VADĪBA, LAIKS UN VIETA
   1. Vadība
      1. Čempionātu un kausa izcīņu vada un rezultātus apkopo LAF SAK sadarbībā ar Čempionāta un kausa izcīņas rīkotājiem „Jaunatnes autosporta klubs”.
      2. Čempionāta un kausa izcīņas posmu trasi izvēlas un izveido Rīkotājs, ievērojot LAF Standarta automobiļu komisijas prasības un rekomendācijas.
   2. Čempionāta un kausa izcīņas plānotais kalendārs:

|  |  |  |  |
| --- | --- | --- | --- |
| **Posms** | **Nosaukums** | **Datums** | **Vieta** |
| 1. | “Ziema 1” | 20.02.2016. |  |
| 2. | “Ziema 2” | 12.03.2016. |  |
| 3. | „Līgo” | 18.06.2016. | Smiltene „Teperis” |
| 4. | „Vasara” | 23.07.2016. | Rīga “Biķernieki” |
| 5. | „Latvija” | 18.09.2016. | Jūrmala |
| 6. | „Rudens” | 8.10.2016. | Smiltene „Teperis” |
| 7. | “Rudens Biķerniekos” | 29.10.2016. | Rīga “Biķernieki” |
| 8. | “Vēls rudens Biķerniekos” | 12.11.2016. | Rīga “Biķernieki” |

* + 1. 1-2 ziemas posmi, datumi un norises vietas var mainīties atkarībā no meteo laika apstākļiem.
    2. Vasaras posmu datumu un norises vietu maiņas gadījumā tas tiek paziņots ne vēlāk kā 30 dienas pirms sacensībām.
  1. Dalībnieku reģistrācija sacensībām tiek organizēta interneta vietnē [www.4rati.lv](http://www.4rati.lv).
  2. Informācija par sacensībām, ieskaitot nolikumus, rezultātu u.c., tiek sniegta interneta vietnēs [www.4rati.lv](http://www.4rati.lv) un [www.laf.lv](http://www.laf.lv).

1. DALĪBNIEKI
   1. Čempionātā un kausa izcīņā piedalās LAF SAK un ārvalstu ASN licencēti sportisti. Ārvalstu ASN licencētiem sportistiem dalība jāpiesaka rakstiski, nosūtot pieteikumu LAF SAK.
   2. Pie starta tiek pielaisti sportisti ar:
      1. LAF SAK rallija supersprinta licenci. 2016.gada rallija supersprinta sportista licences cena ir 60 EUR;
      2. LAF SAK ralljsprinta 2016.gada licenci;
      3. LAF SAK minirallija 2016.gada licenci;
      4. vienreizējo licenci. Vienreizējās licences cena 10 EUR, to jāiegādājas katrā posmā.
   3. Čempionāta kopvērtējuma ieskaitē tiek vērtēti tikai tie sportisti, kuriem ir 2016.gada LAF SAK rallija supersprinta licence.
   4. Kausa izcīņas kopvērtējuma ieskaitē tiek vērtēti visi sportisti, kas izpildījuši punktu 3.1. un 3.2. prasības.
   5. Dalības maksa vienā posmā ne vairāk kā 50 EUR.
   6. Katram dalībniekam jābūt apdrošinātam pret nelaimes gadījumiem, minimālā apdrošināšanas summa 1500 EUR. Apdrošināšanas polisē jābūt iekļautiem šādiem apdrošināšanas riskiem – nāve, invaliditāte un traumas; nepieciešama risku paplašināšana saistībā ar autosportu.
   7. Čempionāta un kausa izcīņas ietvaros tiek veidota komandu kausa izcīņa
      1. Komandas licences cena – 45 EUR.
      2. Maksimālais dalībnieku skaits komandā – pieci. Komandas dalībnieki drīkst startēt gan čempionāta, gan kausa izcīņas ieskaites klasēs.
      3. Čempionāta un kausa izcīņas laikā komandā drīkst būt divas maiņas. Braucējs nevar sezonas laikā mainīt komandu vairāk kā vienu reizi.

# IESKAITES GRUPAS, SACENSĪBU AUTOMAŠĪNAS, RIEPAS

* 1. Ieskaites grupas
     1. Čempiona tituls tiek izcīnīts 6 automobiļu ieskaites grupās:

|  |  |
| --- | --- |
| FWD 1600 | Priekšas piedziņas standarta automašīnas ar dzinēja darba tilpumu līdz 1600 cm3. |
| 2WD | Priekšas piedziņas standarta automašīnas ar dzinēja darba tilpumu virs 1600 cm3. Aizmugures piedziņas standarta automašīnas ar dzinēja novietojumu aiz vidus ass (dzinēja darba tilpums – brīvs). |
| RWD | Klasiskās aizmugures piedziņas (dzinējs un piedziņa atrodas uz dažādām asīm) standarta automašīnas (dzinēja darba tilpums – brīvs). |
| VAZ Historic Open | Aizmugures piedziņas automašīnas VAZ, Moskvich un GAZ (Volga), kā arī Historic RWD automašīnas, kuru modeļi ir ražoti pirms 1984. gada un kuras ir sagatavotas atbilstoši šādu automašīnu autoklubu noteikumiem vai LAF Krosa komisijas Folkreisa noteikumiem vai citu LAF sporta komisiju noteikumiem šāda tipa automašīnām. |
| 4WD | Standarta pilnpiedziņas a/m ar atmosfērisko dzinēju un dzinēja darba tilpumu līdz 2800 cm3. |
| 4WD+ | Standarta pilnpiedziņas automašīnas:   1. ar atmosfērisko dzinēju un dzinēja darba tilpumu virs 2800 cm3; 2. ar piespiedu gaisa ieplūdi dzinējiem. |

* 1. Kausa ieguvēja tituls tiek izcīnīts 3 automobiļu ieskaites grupās:

|  |  |
| --- | --- |
| 2WD Open | Sporta automašīnas ar jaudas pievadu vienam tiltam. |
| 4WD Open | Sporta pilnpiedziņas automašīnas. |
| U18 | Ieskaite jauniešiem, kuri ir dzimuši 1998. gadā un vēlāk un kuri startē FWD 1600, 2WD, RWD, 2WD Open un VAZ Historic Open klasēs konkurences izlīdzināšanas nolūkā šīs ieskaites grupas rezultātu nosaka, izmantojot koeficientus, kas izrēķināti no supersprinta sacensību rezultātiem 2011., 2012. un 2013. gadā. |

* 1. Sacensību automašīnas:
     1. Sacensību automašīnām standarta automobiļu klasēs jāatbilst Latvijas Republikā pastāvošajiem likumiem un normatīvajiem aktiem par pielaidi ceļu satiksmei.
     2. Sacensību automašīnām nedrīkst būt būtiski virsbūves un citu daļu vizuālie defekti.
     3. Sporta automašīnām jāatbilst tādas LAF sporta disciplīnas noteikumiem, kādai ir izdota attiecīgās sporta automašīnas vai tehnikas sporta tehniskā pase. Sporta automašīnu klases tiek papildinātas ar a/m, kuru tehniskais stāvoklis neatbilst normatīvo aktu par pielaidi ceļu satiksmes noteikumiem prasībām konkrēto sacensību laikā (katru gadījumu izvērtē sacensību rīkotājs).
  2. Minimālā svara ierobežojumi
     1. Sacensību automašīnām Čempionāta izcīņas automobiļu grupas ieskaites klasēs (atbilstoši 4.1.1. punktam) tiek noteikti sekojoši minimālā svara ierobežojumi atkarībā no dzinēja darba tilpuma:

| *Dzinēja darba tilpums* | *2 vārsti cilindrā* | *Vairāk kā 2 vārsti cilindrā* |
| --- | --- | --- |
| līdz 1400 cm3 | 760 kg | 820 kg |
| virs 1400 cm3 līdz 1600 cm3 | 820 kg | 900 kg |
| virs 1600 cm3 līdz 2000 cm3 | 900 kg | 970 kg |
| virs 2000 cm3 līdz 2500 cm3 | 970 kg | 1050 kg |
| virs 2500 cm3 līdz 3000 cm3 | 1050 kg | 1150 kg |
| virs 3000 cm3 līdz 3500 cm3 | 1150 kg | 1250 kg |
| virs 3500 cm3 līdz 4000 cm3 | 1200 kg | 1300 kg |
| Virs 4000 cm3 | 1250 kg | 1350 kg |

* + 1. Dzinējiem ar virsspiedienu dzinēja gaisa ieplūdē darba tilpumu aprēķina, reizinot ģeometrisko darba tilpumu ar koeficientu. Benzīna dzinējiem koeficients ir 1,7, dīzeļdzinējiem – 1,5. Rotorvirzuļu (Vankeļa) darba tilpumu aprēķina sekojoši: 1,5 reizina ar kameras maksimālo tilpumu un reizina ar kameru skaitu. Visos augstāk minētajos aprēķinos skaitlis π = 3,1416.
    2. Automobilim jāatbilst noteiktajam minimālajam svaram jebkurā sacensību brīdī, izņemot servisa apkopes darbu izpildes laiku.
    3. Automobiļa minimālo svaru nosaka sekojoši: bez ekipāžas un ekipāžas piederumiem (ķiveres, grāmatas, kombinezoni, instrumenti). Rezerves ritenis ir iekļauts automobiļa minimālajā svarā. Ja automobiļa rezerves ritenis nodrošina minimālā svara sasniegšanu, tad sacensību laikā to nedrīkst izņemt. Pirms automobiļa svēršanas aizliegts papildināt jebkuru tehnisko šķidrumu, ieskaitot degvielu. Tehnisko šķidrumu, tajā skaitā degvielas, papildināšana nevar būt par pamatu, lai sasniegtu pieteiktā automobiļa klases noteikto minimālo svaru.
    4. Balasta lietošana ir kategoriski aizliegta.
  1. Riepas
     1. Supersprintā atļauts lietot tikai rūpnieciski ražotas (arī M+S) riepas, kuru lietošana atļauta saskaņā ar CSDD tehniskās apskates noteikumiem. Katrā konkrētajā sacensībā rīkotājam ir tiesības noteikt atsevišķu riepu tipu ierobežojumus, iepriekš to publicējot konkrēto sacensību nolikumā.
     2. Aizliegts izmantot riepas ar nodiluma indeksu (Treadwear) mazāku par 180.
     3. Aizliegts jebkādā veidā mehāniski izmainīt riepas protektora zīmējumu.
     4. Aizliegts lietot riepas ar radzēm, kā arī lietot citus papildu pretslīdes līdzekļus.

1. REZULTĀTU NOTEIKŠANA
   1. Čempionāta un kausa izcīņas posma rezultāti tiek noteikti, atbilstoši posma nolikumam. Rezultātu noteikšanas sistēma katrā posmā var būt atšķirīga (tiks norādīta katra posma papildus nolikumā).
   2. U18 ieskaitē piemērojamie koeficienti tiks publicēti šī nolikuma pielikumā Nr.1.
   3. Katra U18 vērtējuma dalībnieka savas grupas ietvaros uzrādītais rezultāts tiks izdalīts ar koeficentu, kurš atbilst šī dalībnieka ieskaites grupai.
   4. Kopvērtējuma punkti par posma rezultātu tiek piešķirti pēc punktu tabulas, kas tiks publicēta pielikumā Nr.2.
   5. Čempionāta kopvērtējums tiek ieskaitīts tikai LAF SAK un citu ASN licencētiem sportistiem ar rallija supersprinta 2016.gada licenci. Visi aprēķini čempionāta kopvērtējumā tiek balstīti uz rezultātiem, ko uzrādījuši sportisti ar rallija supersprinta 2016. gada licenci, atmetot pārējo braucēju rezultātus.
   6. Kausa izcīņas kopvērtējums tiek ieskaitīts visiem sportistiem, kas izpildījuši nolikuma punktu 3.1. un 3.2. prasības.
   7. Ja dalībnieks nevar turpināt posma sacensības ar sākotnēji pieteikto automašīnu (avārija, tehnisks defekts u.tml.) un ir spiests mainīt automašīnu, tad pie šī dalībnieka rezultāta nākamajā braucienā tiek pieskaitītas 10 soda sekundes. Ja ar šo automašīnu startē vairāki dalībnieki, tad sods attiecas tikai uz dalībnieku, kura brauciena laikā iegūts defekts (pēc galvenā tiesneša lēmuma).
   8. Čempionāta un kausa izcīņas kopvērtējuma rezultātu nosaka dalībnieku izcīnīto punktu summa visos notikušajos posmos. Augstāka vieta tiek piešķirta sportistam ar lielāku punktu summu.
   9. Ja čempionāta un kausa izcīņas kopvērtējumā vairāku sportistu rezultāti ir vienādi, augstāku vietu iegūst sportists, kurš izcīnījis lielāku pirmo, otro, trešo utt. vietu skaitu sacensībās, (viena 1. vieta ir vērtīgā nekā jebkāds 2. vietu skaits u.tml.). Nākamais kritērijs – augstāka vieta pēdējā no posmiem , kurā piedalījies kāds no šiem sportistiem.
   10. Komandas rezultātu posmā nosaka visu komandas dalībnieku iegūto punktu summa.
   11. Ja posma sacensībās vairāku komandu punktu summa vienāda, tad augstāku vietu iegūst komanda, kuras dalībnieks izcīnījis augstāku vietu absolūtajā vērtējumā.
   12. Kausa izcīņas kopvērtējumā komandas rezultātu nosaka iegūto punktu summa visos notikušajos posmos.
2. PROTESTI UN APELĀCIJAS
   1. Protestu un apelāciju iesniegšanas kārtību nosaka LAF Kodeksa Vispārējā daļa;
   2. Iemaksas protestu un apelāciju iesniegšanas gadījumos:
      1. protests pret sacensību norisi, rezultātiem vai sacensību automašīnu tehnisko pārbaudi – 100 EUR;
      2. apelācijas iesniegšana LAF Apelācijas tiesai – 1000 EUR;
   3. Par protestu, kas iesniegts par sacensību automašīnas tehnisko stāvokli, papildus, atkarībā no nepieciešamās pārbaudes, jāiemaksā 450 EUR.
   4. Ja protests tiek atzīts par pamatotu, 6.2. un 6.3. punktos minētās iemaksas atmaksā protesta iesniedzējam. Vainīgais dalībnieks sedz demontāžas izdevumus, kā arī tiek sodīts ar naudas sodu atbilstoši šī nolikuma 6.2. un 6.3. punktos minētajām summām.
   5. Ja protests tiek noraidīts, drošības nauda pēc Komisāru lēmuma pilnā apmērā vai daļēji paliek Rīkotāja un dalībnieka, pret kuru rakstīts protests, rīcībā. Šāda incidenta vainīgajai pusei pēc LAF Tehniskajā komisijā un LAF SAK padomē apstiprinātas kalkulācijas jāsedz visi izdevumi, kas saistīti ar 6.3. punktā minēto automobiļa mezglu pārbaudi un to atbilstošu sagatavošanu tālākajai dalībai sacensībās.
3. DROŠĪBAS PRASĪBAS
   1. Sacensību automašīnā drīkst atrasties tikai braucējs. Izņēmums – U18 ieskaites jaunietis kopā ar instruktoru/treneri.
   2. Braucējam jābūt piesprādzētam ar drošības jostu (jostām) un aizsprādzētā motoru sportam paredzētā aizsargķiverē. Atļauts lietot motoru sportam paredzētas aizsargķiveres ar „E” marķējumu.
   3. Sacensību dalībniekiem jābūt ekipētiem apģērbā, kas pilnība nosedz visu augumu. Obligāta prasība – cimdi.
   4. Sacensību automašīnā nedrīkst atrasties nenostiprināti priekšmeti.
4. APBALVOŠANA
   1. Čempionāta un kausa izcīņas kopvērtējumā Rīkotājs apbalvo 1.-3.vietas ieguvēju automašīnu ieskaites grupās, kurās startējušas vismaz 10 dalībnieki.
   2. Komandu kausa izcīņas kopvērtējumā Rīkotājs apbalvo 1.-3.vietas komandas, ja pieteikušās vismaz 5 komandas.

**2016. gada Latvijas Republikas čempionāta un kausu izcīņas rallija supersprintā**

**Pielikums nr.1**

1. U18 ieskaitē tiks piemēroti šādi koeficienti:

|  |  |
| --- | --- |
| **2WD** | 1,0314 |
| **FWD 1600** | 1,0570 |
| **RWD** | 1,0639 |
| **VAZ Historic Open** | 1,1150 |
| **2WD Open:** | 1,0314 |

**2016. gada Latvijas Republikas čempionāta un kausu izcīņas rallija supersprintā**

**Pielikums nr.2**

1. Kopvērtējuma punktu tabula (punkti par izcīnīto vietu posmā).

|  |  |
| --- | --- |
| **Vieta** | **Punkti** |
| 1. | 15 |
| 2. | 12 |
| 3. | 10 |
| 4. | 9 |
| 5. | 8 |
| 6. | 7 |
| 7. | 6 |
| 8. | 5 |
| 9. | 4 |
| 10. | 3 |
| 11. | 2 |
| 12. | 1 |